
ΤΕΥΧΟΣ ΔΕΥΤΕΡΟ 


Αρ 


. Φύλλου 832 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Μηχανικών Επιστήμης Υλικών της Πο¬ 
λυτεχνικής Σχολής του Πανεπιστημίου Ιωαννίνων. 

2 Έγκριση Κανονισμού Διδακτορικών Σπουδών του 
Τμήματος Φυσικής της Σχολής Θετικών Επιστη¬ 
μών του Πανεπιστημίου Ιωαννίνων. 


ΑΠΟΦΑΣΕΙΣ 

Αριθμ. 10238 _ (1) 

Έγκριση Κανονισμού Διδακτορικών Σπουδών 
τουΤμήματος Μηχανικών Επιστήμης Υλικών της 
Πολυτεχνικής Σχολής του Πανεπιστημίου Ιωαν¬ 
νίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

(Αριθμ. Συνεδρίας 1043/2/15.02.2018, θέμα 9ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος 
και ίδρυση-συγκρότηση, κατάργηση και ανασυγκρό¬ 
τηση Σχολών στο Πανεπιστήμιο Ιωαννίνων» (ΦΕΚ 
137/5-6-13, τ.Α'). 

3. Τις διατάξεις των παρ. 1,2 και 3 του άρθρου 27 του 
ν.4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ,Α'). 

7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ. Α'), όπως τροποποιήθηκαν και ισχύουν. 


8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

9. Την απόφαση του Τμήματος Μηχανικών Επιστή¬ 
μης Υλικών της Πολυτεχνικής Σχολής (συν.αριθμ. 313/ 
31-1-2018). 

10. Την απόφαση της Συγκλήτου του Πανεπιστημίου 
Ιωαννίνων (συν.αριθμ. 1043/2/15-2-2018). 

11. Το γεγονός ότι με την παρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπου¬ 
δών του Τμήματος Μηχανικών Επιστήμης Υλικών της 
Πολυτεχνικής Σχολής του Πανεπιστημίου Ιωαννίνων ως 
ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥΤΜΗΜΑΤΟΣ ΜΗΧΑΝΙΚΩΝ ΕΠΙΣΤΗΜΗΣ 
ΥΛΙΚΩΝ ΤΗΣ ΠΟΛΥΤΕΧΝΙΚΗΣ ΣΧΟΛΗΣ 
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

1. Εισαγωγή- Σκοπός της διδακτορικής διατριβής. 

Ο σκοπός της Διδακτορικής Διατριβής (Δ.Δ.), είναι η 
διεξαγωγή αυτοδύναμης, πρωτότυπης και συγκροτη¬ 
μένης επιστημονικής έρευνας η οποία προάγει την Επι¬ 
στήμη και Τεχνολογία των Υλικών. Οι σπουδές που θα 
ακολουθήσει ο υποψήφιος διδάκτορας (Υ.Δ.) στοχεύουν 
στην εις βάθος γνώση της επιστημονικής περιοχής της 
Δ.Δ. και τη γενικότερη γνώση σχετική με την ερευνητική 
μεθοδολογία και τις σύγχρονες τάσεις της επιστήμης και 
της τεχνολογίας των υλικών. Η απόδοση του τίτλου του 
διδάκτορα στον Υ.Δ. δεν αφορά μόνο στην ολοκλήρωση 
του θέματος της διδακτορικής του Δ.Δ. 

Η ικανότητα σχεδιασμού και υλοποίησης πρωτότυπης 
επιστημονικής έρευνας και η ευχέρεια στην έκφραση 
επιστημονικών απόψεων με αυστηρότητα, καθαρότη¬ 
τα και σαφήνεια αποτελούν επιπλέον προϋποθέσεις τις 
οποίες ο Υ.Δ. θα πρέπει να πληροί. Ο παρών Κανονισμός 
αποσκοπεί στην εξασφάλιση υψηλής ποιότητας κατά την 
εκπόνηση Δ.Δ. στοΤμήμα Μηχανικών Επιστήμης Υλικών 
(Τ.Μ.Ε.Υ.) της Πολυτεχνικής Σχολής του Πανεπιστημίου 
Ιωαννίνων (Π.Ι.) και αφορά κυρίως στις διαδικασίες που 
θα πρέπει να τηρούνται για να διασφαλίσουν την ποι¬ 
ότητα της ερευνητικής εργασίας. Οι διαδικασίες αυτές 
ορίζουν τα δικαιώματα και τις υποχρεώσεις των εμπλε- 
κομένων και ταυτόχρονα εξασφαλίζουν από τη μία το 

κύρος του Τ.Μ.Ε.Υ. και γενικότερα του Π.Ι. και από την 
άλλη τον ΥΑ.Το επιστημονικό κύρος και η αξία των Δ.Δ. 
διασφαλίζεται από την καθοδήγηση του επιβλέποντα 
και της τριμελούς συμβουλευτικής επιτροπής, και επι¬ 
σφραγίζεται με την επιτυχή εξέταση από την εξεταστική 
επιτροπή της Δ.Δ.. Η επόπτευση για την τήρηση του πα¬ 
ρόντος κανονισμού ανήκει στη Συνέλευση του Τ.Μ.Ε.Υ. 

2. Τυπικές προϋποθέσεις εγγραφής Δ.Δ. και απαιτού- 
μενα δικαιολογητικά. 

2α. Δικαίωμα υποβολής αίτησης για εκπόνηση Δ.Δ. 
έχει α) ο κάτοχος Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή παλαιότερου τίτλου Μ.Δ.Ε. 
(ελάχιστο μονοετούς), ή αναγνωρισμένου ως ισότιμου 
της αλλοδαπής, ή ενιαίου και αδιάσπαστου τίτλου σπου¬ 
δών μεταπτυχιακού επιπέδου (ίηΐθςΐ | ' 9ΐ0ε Ι ιπ35ϊθι·), και 
β) ο απόφοιτος Α.Ε.Ι. τουλάχιστον πενταετούς κύκλου 
προπτυχιακών σπουδών. Η τριμελής επιτροπή Διδακτο¬ 
ρικών Σπουδών που συστήνεται με βάση το άρθρο 38 
του ν. 4485 (ΦΕΚ 4-8-2017 αρ. Φύλλου 114) μπορεί, εάν 
το κρίνει απαραίτητο, να προτείνει έναν αριθμό μαθη¬ 
μάτων (έως 6) κατά περίπτωση. Η τριμελής επιτροπή 
Διδακτορικών Σπουδών ορίζεται στην πρώτη Συνέλευση 
του Τ.Μ.Ε.Υ. κάθε ακαδημαϊκού έτους και αποτελείται από 
έναν εκπρόσωπο από κάθε τομέα. 

2β. Σε περίπτωση που ο αϊτών δεν εμπίπτει σε καμία 
από τις κατηγορίες της παραγράφου 2α, είναι δυνατό 
να γίνει δεκτός ως Υ.Δ. εάν είναι απόφοιτος τετραετούς 
φοίτησης και με βαθμό πτυχίου Λίαν Καλώς. Στην περί¬ 
πτωση αυτή, ως Υ.Δ. είναι υποχρεωμένος να παρακολου¬ 
θήσει και να εξεταστεί επιτυχώς σε έξι (6) σχετικά μα¬ 
θήματα με τη Δ.Δ., από τα μεταπτυχιακά προγράμματα 
του Τ.Μ.Ε.Υ. Τα μαθήματα αυτά τα προτείνει η τριμελής 
επιτροπή Διδακτορικών Σπουδών που θα συσταθεί για 
τη συγκεκριμένη κατηγορία αιτήσεων με βάση το άρθρο 
38 του ν. 4485 (ΦΕΚ 4-8-2017 αρ. Φύλλου 114). 

2γ. Ο τίτλος σπουδών θα πρέπει υποχρεωτικά να είναι 
συναφής με κάποιο από τα γνωστικά αντικείμενα του 
Τμήματος Μηχανικών Επιστήμης Υλικών. Τυπικά, είναι 
αποδεκτοί ως Υ.Δ. απόφοιτοι Πολυτεχνικών Σχολών, Σχο¬ 
λών Θετικών Επιστημών και Σχολών Επιστημών Υγείας. 

2δ. Για την εκπόνηση Δ.Δ. απαιτείται καλή γνώση της 
Αγγλικής γλώσσας. 

2ε. Τα στοιχεία 1 και δικαιολογητικά που πρέπει να πε¬ 
ριλαμβάνει η αίτηση είναι τα εξής: 

1. Έντυπη αίτηση (χορηγείται από τη Γραμματεία του 
Τ.Μ.Ε.Υ). 

2. Βιογραφικό σημείωμα. 

3. Αντίγραφο πτυχίου/διπλώματος. 

4. Πιστοποιητικό αναλυτικής βαθμολογίας. 

5. Αντίγραφο αναγνωρισμένων μεταπτυχιακών τίτλων 
σπουδών. 

6. Υποβολή τουλάχιστον δύο συστατικών επιστολών 2 
από διδάσκοντες ΑΕΙ που έχουν παρακολουθήσει την 
απόδοση του υποψηφίου σε προπτυχιακό ή/και μετα¬ 
πτυχιακό επίπεδο (ή από ερευνητές αναγνωρισμένου 
ερευνητικού κέντρου ή ιδρύματος). Οι επιστολές αυτές 

1 Τα στοιχεία (2) και (7) υποβάλλονται υποχρεωτικά και σε 
ηλεκτρονική μορφή. 

2 Οι συστατικές επιστολές είναι προαιρετικές εάν οι αιτούντες 

προέρχονται από το Τ.Μ.Ε.Υ. 


θα πρέπει να αποστέλλονται από τους υπογράφοντες 
Καθηγητές/ερευνητές προςτοΤ.Μ.Ε.Υ. 

7. Προσχέδιο εκπόνησης Δ.Δ., η οποία υποβάλλεται 
μετά από συνεννόηση3 3 με μέλος ΔΕΠ του Τ.Μ.Ε.Υ που 
θα προταθεί και ως επιβλέπων της Δ.Δ. και η οποία είτε 
πρέπει να εντάσσεται άμεσα στις επιστημονικές περιοχές 
του Τ.Μ.Ε.Υ., είτε να εντάσσεται σε συγγενή επιστημο¬ 
νική περιοχή και να έχει επαρκή συνάφεια με κάποια 
από αυτές. Στο προσχέδιο, πρέπει να περιλαμβάνεται: 
(ι) ο προτεινόμενος τίτλος της Δ.Δ., (ιι) η ανάλυση του 
θέματος, της προβληματικής και των υποθέσεων έρευ¬ 
νας (συμπεριλαμβανομένης της στοιχειοθέτησης της 
συνάφειας της επιστημονικής περιοχής, σύμφωνα με 
τα προαναφερόμενα), (ιιι) η μέθοδος προσέγγισης, και 
(ιν) σύντομη ανασκόπηση της συναφούς πρόσφατης ελ¬ 
ληνικής και διεθνούς βιβλιογραφίας. Η πρόταση αυτή 
θα πρέπει να είναι υπογεγραμμένη από τον Υ.Δ. και τον 
επιβλέποντα Καθηγητή. 

2στ. Το Τ.Μ.Ε.Υ. μπορεί να προκηρύξει αριθμό θέσεων 
Υ.Δ. σε διάφορες χρονικές περιόδους (π.χ. έναρξη ακαδη¬ 
μαϊκού έτους, εαρινού εξαμήνου κ.λπ.). Οι σχετικές προ¬ 
κηρύξεις, δημοσιοποιούνται (δια του ημερήσιου τύπου 
με ανάρτηση στους οικείους διαδικτυακούςτόπουςτου 
Τ.Μ.Ε.Υ. ή του Π.Ι. και ζητείται η προσκόμιση των δικαιο- 
λογητικών 1-7 της παραγράφου 2ε. Το Τ.Μ.Ε.Υ., δέχεται 
επίσης αιτήσεις Υ.Δ. οποιαδήποτε χρονική στιγμή, με τη 
σύμφωνη γνώμη μέλους ΔΕΠ του Τ.Μ.Ε.Υ., το οποίο θα 
προταθεί και ως επιβλέπων της Δ.Δ. 

3. Αρμόδια όργανα του Τ.Μ.Ε.Υ. για την εν γένει λει¬ 
τουργία όσον αφορά στις Δ.Δ. 

Η Συνέλευση του Τ.Μ.Ε.Υ, η οποία απαρτίζεται από τα 
μέλη Δ.Ε.Π., τον Πρόεδρο και τον Αναπληρωτή Πρόεδρο 
τουΤ.Μ.Ε.Υ, εκπροσώπους των φοιτητών τουΤ.Μ.Ε.Υ. σε 
ποσοστό 15% του συνόλου των μελών Δ.Ε.Π. της Συνέ¬ 
λευσης του Τ.Μ.Ε.Υ., έναν εκπρόσωπο από κατηγορία 
Ε.ΔΙ.Π. και Ε.Τ.ΕΠ. είναι αρμόδια για τον ορισμό της τριμε¬ 
λούς επιτροπής εξέτασης ανά κατηγορία αιτήσεων (βλ. 
παρ. 2α), των μελών των συμβουλευτικών επιτροπών 
και των μελών των εξεταστικών επιτροπών των Δ.Δ., την 
απονομή διδακτορικών διπλωμάτων, τη συγκρότηση 
των επιτροπών επιλογής και εξέτασης των Υ.Δ., καθώς 
και κάθε άλλο θέμα που προβλέπεται από επί μέρους 
διατάξεις. 

4. Σύνθεση και καθήκοντα τριμελούς συμβουλευτικής 
επιτροπής και Υ.Δ. 

4α. Η Συνέλευση του Τ.Μ.Ε.Υ., αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 
Κάθε τριμελής επιτροπή, που αποτελείται από μέλη 
Δ.Ε.Π. του Τ.Μ.Ε.Υ., εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους αιτούντες 
σε συνέντευξη. 

Η επιτροπή υποβάλλει στη Συνέλευση τουΤ.Μ.Ε.Υ. ανα- 

3 Πριν την υποβολή της αίτησης στη Γραμματεία τουΤ.Μ.Ε.Υ., 
ο αϊτών έρχεται σε επαφή με μέλος ΔΕΠ του Τ.Μ.Ε.Υ. το οποίο κα¬ 
λύπτει επιστημονικά το γνωστικό αντικείμενο της προτεινόμενης 
Δ.Δ. Το μέλος ΔΕΠ τον ενημερώνει λεπτομερώς για τα κριτήρια 
που έχει θέσει το Τ.Μ.Ε.Υ. και συνεργάζεται μαζί του/της για την 
ολοκλήρωση της πρότασής του. 

λυτικό υπόμνημα, στο οποίο αναγράφονται οι λόγοι για 
τους οποίους ο αϊτών πρέπει ή δεν πρέπει να γίνει δεκτός. 
Εφόσον ο αϊτών δεν έχει ήδη προτείνει, η Συνέλευση 
τουΤ.Μ.Ε.Υ. προτείνει και επιβλέποντα. Η Συνέλευση του 
Τ.Μ.Ε.Υ. συνεκτιμά τη γνώμη του προτεινόμενου επιβλέ- 
ποντος και την πρόταση της επιτροπής και εγκρίνει ή 
απορρίπτει αιτιολογημένα την αίτηση. Στην εγκριτική 
απόφαση ορίζεται η γλώσσα συγγραφής της Δ.Δ. που 
μπορεί να είναι Ελληνικά ή Αγγλικά. 

4β. Δικαίωμα επίβλεψης Δ.Δ. έχουν τα μέλη Δ.Ε.Π. του 
Τ.Μ.Ε.Υ. Η Συνέλευση τουΤ.Μ.Ε.Υ. αναθέτει στον προτει- 
νόμενο επιβλέποντα και ορίζει τριμελή συμβουλευτική 
επιτροπή, με αρμοδιότητα να πλαισιώνει και να υπο¬ 
στηρίζει την εκπόνηση και συγγραφή της. Στην τριμελή 
συμβουλευτική επιτροπή μετέχουν ως μέλη ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Ατουν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνητι¬ 
κά κέντρα ή ινστιτούτα της αλλοδαπής και έχουν το ίδιο 
ή συναφές γνωστικό αντικείμενο με την υπό κρίση Δ.Δ. 

4γ.Τα μέλη τηςΤριμελούςΣυμβουλευτικής Επιτροπής 
πρέπει να έχουν επιστημονική ειδικότητα (βάσει ΦΕΚ ή 
ερευνητικού έργου) σχετική με την περιοχή στην οποία 
ο Υ.Δ. εκπονεί τη Δ.Δ. 

4δ. Εφόσον κατά την εκπόνηση της Δ.Δ. υπάρχει συ¬ 
νεργασία του υποψηφίου με επιστημονικά κέντρα εξω¬ 
τερικού ή εσωτερικού, όπως Πανεπιστήμια, ή Ερευνητικά 
ιδρύματα, Δημόσια Ερευνητικά κέντρα, και κυρίως όταν 
ο Υ.Δ. προτίθεται να χρησιμοποιήσει υλικό ή μεθοδολο¬ 
γία από αυτά, η πρόθεση αυτή θα πρέπει να πιστοποιεί¬ 
ται με έγγραφα από το αντίστοιχο κέντρο. Επίσης, στην 
περίπτωση αυτή ο Επιβλέπων και τα άλλα δύο μέλη της 
Τριμελούς Επιτροπής οφείλουν να βεβαιώσουν εγγρά- 
φως ότι, αυτά τα στοιχεία αποτελούν μέρος της Δ.Δ. Τα 
ανωτέρω, όπως και το Κέντρο προέλευσης, θα αναφέ- 
ρονται και στην τελική εκτύπωση της Δ.Δ. 

4ε. Τα ονόματα των Υ.Δ., των επιβλεπόντων μελών 
Δ.Ε.Π. ή ερευνητών, οι τίτλοι των εκπονούμενων Δ.Δ. 
και σύντομη περίληψη αυτών, καθώς και τα μέλη των 
συμβουλευτικών επιτροπών αναρτώνται στο διαδικτυ¬ 
ακό τόπο του Ιδρύματος στην ελληνική και την αγγλική 
γλώσσα. 

4στ. Ο Υ.Δ., εντός δύο (2) μηνών από την συμπλήρωση 
ενός (1) ημερολογιακού έτους, παρουσιάζει προφορικά 
και υποβάλλει και εγγράφως αναλυτικό υπόμνημα (έκ¬ 
θεση προόδου) ενώπιον της τριμελούς συμβουλευτικής 
επιτροπής σχετικά με την πρόοδο της Δ.Δ. Αντίγραφο 
του υπομνήματος, καθώς και σχόλια επ' αυτού από τον 
επιβλέποντα ή την τριμελή επιτροπή, καταχωρίζονται 
στον ατομικό φάκελο του Υ.Δ. Ο Επιβλέπων με βάση 
την αξιολόγηση του υπομνήματος και της παρουσία¬ 
σης του Υ.Δ., εισηγείται εγγράφως επί του υπομνήματος 
για την έγκριση ή όχι της έκθεσης προόδου του Υ.Δ. και 
παρουσιάζει συνοπτικά την πρόοδο του υποψηφίου στη 


Συνέλευση τουΤ.Μ.Ε.Υ. Αν δεν υπάρχει θετική εισήγηση, 
ο Υ.Δ. υποχρεούται να υποβάλει νέο υπόμνημα εντός 
ενός έτους, σύμφωνα με τις υποδείξεις της τριμελούς 
συμβουλευτικής επιτροπής. Αρνητική εισήγηση για 2η 
φορά συνεπάγεται διακοπή της Δ.Δ. και διαγραφή του 
Υ.Δ. από τα μητρώα του Τ.Μ.Ε.Υ. μετά από απόφαση της 
Συνέλευση τουΤ.Μ.Ε.Υ. Κάθε αναλυτικό υπόμνημα του 
Υ.Δ. πρέπει να έχει χρονική διαφορά τουλάχιστον 12 μη¬ 
νών από το επόμενο. 

4ζ. Ο Υ.Δ. θα πρέπει να εργάζεται υπό την καθοδή¬ 
γηση και ευθύνη του Επιβλέποντος και να τηρεί αρχείο 
των εργασιών του (αποτελέσματα μετρήσεων, σχετικά 
έγγραφα με τη Δ.Δ., όπως ετήσιες εκθέσεις, δημοσιεύ¬ 
σεις, περιλήψεις σε συνέδρια κλπ). Ο Επιβλέπων διατηρεί 
πιστό αντίγραφο του αρχείου για τη συνεχή ενημέρωση 
του οποίου είναι συνυπεύθυνος και ο Υ.Δ. 

4η.Τα πνευματικά δικαιώματα που αφορούν στο αντι¬ 
κείμενο της ερευνητικής εργασίας όπως αυτή διεξάγεται 
από την αρχή και μέχρι την ολοκλήρωση της αποτελούν 
συνιδιοκτησία της μονάδας όπου διεξάγεται η έρευνα 
(εργαστήριο/τομέας/τμήμα) και του Υ.Δ. Κάθε ερευνητι¬ 
κή δραστηριότητα που διεξάγεται στο Τ.Μ.Ε.Υ. υπόκειται 
στον Κώδικα Δεοντολογίας Ερευνών και αρμόδια για την 
τήρηση του είναι η Επιτροπή Δεοντολογίας. 

4θ. Όταν διαπιστωθεί απροθυμία του Υ.Δ., αδικαιολό¬ 
γητη καθυστέρηση ή προκύψουν άλλοι λόγοι, η Τριμελής 
συμβουλευτική επιτροπή ενημερώνει εγγράφως με πρω- 
τοκολλημένο έγγραφο στη Γραμματεία του Τ.Μ.Ε.Υ. τον 
Υ.Δ. για το πρόβλημα, του δίνει εύλογο χρονικό διάστημα 
να συμμορφωθεί, το οποίο δεν μπορεί να είναι μικρότε¬ 
ρο του ενός μηνός αλλά δεν μπορεί να υπερβαίνει τους 
2 μήνες, και εάν διαπιστωθεί ότι δεν συμμορφώνεται, 
αιτείται τη διακοπή εκπονήσεως της Δ.Δ., με έγγραφό 
της προς τη Συνέλευση τουΤ.Μ.Ε.Υ. Η εκπόνηση της Δ.Δ. 
διακόπτεται επίσης μετά από αίτηση του Υ.Δ. χωρίς να 
απαιτείται αιτιολόγηση. 

5. Χρονική διάρκεια εκπόνησης της Δ.Δ. - προαπαιτού- 
μενα για την υποστήριξή της. 

5α. Η χρονική διάρκεια για την απόκτηση διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη για τους Υ.Δ. που εμπίπτουν στην παρ. 2α και 
τέσσερα (4) πλήρη ημερολογιακά έτη για τους Υ.Δ. που 
εμπίπτουν στην παρ. 2β από την ημερομηνία ορισμού 
της τριμελούς συμβουλευτικής επιτροπής σύμφωνα με 
την παράγραφο 4β. 

5β. Για την περίπτωση της παραγράφου 2β, ο κύκλος 
μαθημάτων που είναι υποχρεωμένος να παρακολουθή¬ 
σει ο Υ.Δ. εφόσον απαιτείται, δεν μπορεί να αποτελείται 
από λιγότερα από έξι (6) μαθήματα που διδάσκονται σε 
ΠΜΣ ή ΔΠΜΣ που λειτουργεί στο Π.Ι. ή σε άλλο Α.Ε.Ι. Ο 
Υ.Δ. είναι υποχρεωμένος να παρακολουθήσει ακολου¬ 
θώντας το πρόγραμμα του Μεταπτυχιακού προγράμ¬ 
ματος όλα τα προτεινόμενα μαθήματα και να εξεταστεί 
με επιτυχία σε αυτά εντός τεσσάρων (4) εξαμήνων μετά 
το τρέχον εξάμηνο από την ημερομηνία ορισμού της 
τριμελούς. Η επιτυχής εξέταση πιστοποιείται από τη 
Συνέλευση του Τ.Μ.Ε.Υ. με την προσκόμιση βεβαίωσης 
επιτυχίας από τους διδάσκοντες ή τους υπεύθυνους των 
μαθημάτων ή την οικεία Γραμματεία. 

5γ. Οι διδακτορικές σπουδές προσφέρονται δωρεάν. 
Οι Υ.Δ. έχουν μέχρι πέντε (5) πλήρη ακαδημαϊκά έτη 
από την πρώτη εγγραφή τους, όλα τα δικαιώματα και 
τις παροχές που προβλέπονται και για τους φοιτητές 
του δεύτερου κύκλου σπουδών. Μέχρι και πέντε (5) έτη 
μετά την ολοκλήρωση της Δ.Δ., διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

5δ. Το ανώτατο χρονικό όριο εκπόνησης ΔΔ. μέχρι 
και τη χορήγηση άδειας συγγραφής δεν επιτρέπεται να 
υπερβαίνει τα οχτώ (8) πλήρη ημερολογιακά έτη και κατά 
περίπτωση μπορεί να δίνεται παράταση έως δύο (2) ημε¬ 
ρολογιακά έτη, με απόφαση της Συνέλευση του Τ.Μ.Ε.Υ. 
μετά από αιτιολογημένη εισήγηση της συμβουλευτικής 
επιτροπής. Μετά την πάροδο των οχτώ (8) ετών, σε πε¬ 
ρίπτωση μη αίτησης παράτασης ή την πάροδο και του 
χρόνου παράτασης εφόσον αυτή έχει δοθεί, επέρχεται 
αυτόματα η απώλεια της ιδιότητας του/της Υ.Δ. και η 
αφαίρεση του θέματος της Δ.Δ. 

6. Ευθύνες του επιβλέποντα καθηγητή. 

Κατά την εκπόνηση της Δ.Δ. κεντρικό ρόλο έχει ο Επι- 
βλέπων Καθηγητής και τα μέλη της Τριμελούς Συμβου¬ 
λευτικής Επιτροπής αλλά ο Υ.Δ. φέρει την τελική ευθύνη 
για την επιτυχή ολοκλήρωση της έρευνας. Ο μέγιστος 
αριθμός ΔΔ. που μπορεί να αναλάβει ταυτόχρονα το μέ¬ 
λος ΔΕΠ δεν μπορεί να ξεπερνά ανά ακαδημαϊκό έτος 
τις έξι (6). Υ.Δ. στον οποίο έχει δοθεί το δικαίωμα της 
συγγραφής δεν προσμετράται στο μέγιστο αριθμό ΥΔ. 
υπό επίβλεψη. 

Ο Επιβλέπων Καθηγητής υποχρεούται: 

1) να συναντά τον Υ.Δ. σε τακτά χρονικά διαστήματα. 

2) να συμβουλεύει τον Υ.Δ. στην επιλογή των μεθόδων 
που χρησιμοποιούνται. 

3) να δίνει οδηγίες και να παρέχει βοήθεια στο σχεδί¬ 
ασμά του ερευνητικού προγράμματος. 

4) να σχολιάζει γραπτές εργασίες του Υ.Δ. που σχετί¬ 
ζονται με την εκπόνηση της Δ.Δ. 

5) να ελέγχει αν η Δ.Δ. πληροί τα ορισθέντα κριτήρια 
όσον αφορά στη δομή και το περιεχόμενο. 

6) να ελέγχει αν ο Υ.Δ. παίρνει μέρος και παρουσιάζει 
την εργασία του στις επιστημονικές συναντήσεις που 
οργανώνονται από το Τ.Μ.Ε.Υ. καθώς επίσης και τη συμ¬ 
μετοχή του στα φροντιστήρια και ερευνητικά σεμινάρια 
που διοργανώνονται στο Τ.Μ.Ε.Υ. 

7) να συνεργάζεται με τον Υ.Δ., ώστε αυτός να καταθέ¬ 
σει την εργασία του εντός των προβλεπόμενων χρονικών 
ορίων. 

7. Υποχρεώσεις του Υ.Δ. 

Η σχέση μεταξύ του Υ.Δ. και του επιβλέποντος καθη¬ 
γητή είναι ουσιαστική και γϊ αυτό ο Υ.Δ. έχει προσωπική 
ευθύνη για την πρόοδο της έρευνας. Ο Υ.Δ. υποχρεούται: 

1) να ορίζει το θέμα της έρευνάς του σε συνεννόηση 
με τον επιβλέποντα καθηγητή. 

2) να καταθέτει την αρχική πρόταση σε συνεργασία με 
τον επιβλέποντα καθηγητή. Στο κείμενο, αυτό ο Υ.Δ. σκι¬ 
αγραφεί το χώρο, εντοπίζει τα ερωτήματα και τα θέματα 
και αναφέρει τη σχετική βιβλιογραφία Στην πρόταση 
ακόμα θα πρέπει να αναφέρονται: το ειδικότερο θέμα 
που διερευνάται, ορίζεται ο τίτλος της Δ.Δ., η μεθοδο¬ 
λογία που θα ακολουθηθεί, οι απαιτούμενες υποδομές 


και η βιβλιογραφία. Η πρόταση αυτή πρέπει να έχει τη 
συναίνεση του επιβλέποντα καθηγητή. 

3) να επιδιώκει συναντήσεις με τον επιβλέποντα κα¬ 
θηγητή. 

4) να συζητάει την εργασία του με τα άλλα δύο μέλη 
της τριμελούς επιτροπής και να τους παρέχει γραπτές 
επεξηγήσεις εφόσον του ζητούνται. 

5) να συμμετέχει στα σεμινάρια του Τ.Μ.Ε.Υ. υποχρε¬ 
ωτικά, στα οποία παρουσιάζει εκθέσεις προόδου κάθε 
χρόνο καθώς και τμήματα της εργασίας του. 

6) να συμμετέχει σε αριθμό επιτηρήσεων, σεμιναρίων 
που διοργανώνει το Τ.Μ.Ε.Υ. και να προσφέρει επικουρικό 
έργο στα εργαστήρια του ΠΠΣ και ΠΜΣ με απόφαση της 
Συνέλευσης του Τ.Μ.Ε.Υ., καθώς και να παρακολουθεί 
εκπαιδευτικές δραστηριότητες του Τ.Μ.Ε.Υ. 

7) να μεριμνά για την έγκαιρη κατάθεση των εκθέσεων 
προόδου σύμφωνα με την παρ. 4στ. 

8) να ανανεώνει την εγγραφή του ανά ακαδημαϊκό 
έτος. 

8. Αλλαγή θέματος-τίτλου Δ.Δ. -διακοπή συνεργασίας- 
αλλαγή επιβλέποντα 

8α. Αν για οποιονδήποτε λόγο ο επιβλέπων εκλείψει 
ή διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα κατά τα ειδικότερα οριζό¬ 
μενα στον Κανονισμό Διδακτορικών Σπουδών, η Συνέ¬ 
λευση του Τ.Μ.Ε.Υ., εκτιμώντας τις περιστάσεις, αναθέτει 
σε άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
Υ.Δ. και τη σύμφωνη γνώμη του προτεινόμενου επιβλέ- 
ποντος, διαφορετικά σε ένα από τα άλλα δύο (2) μέλη της 
τριμελούς συμβουλευτικής επιτροπής, ακόμη και καθ' 
υπέρβαση του μέγιστου αριθμού Υ.Δ. που μπορεί να επι- 
βλέπεται από κάθε επιβλέποντα. Αν ο αρχικός επιβλέπων 
μετακινηθεί σε άλλο Α.Ε.Ι. ή Τμήμα Α.Ε.Ι. ή συνταξιοδοτη- 
θεί, συνεχίζει να εκτελεί χρέη επιβλέποντος των Δ.Δ. που 
έχει αναλάβει, και ο τίτλος απονέμεται από το Τ.Μ.Ε.Υ. 

8β. Υπάρχει δυνατότητα αλλαγής του θέματος της Δ.Δ. 
χωρίς την αλλαγή της τριμελούς επιτροπής εφόσον συ¬ 
νεχίζουν να πληρούνται οι όροι της παρ. 4γ και εντός 
αποκλειστικής προθεσμίας δώδεκα (12) μηνών από την 
κατάθεση του θέματος στη γραμματεία. Για την ανάγκη 
της αλλαγής του θέματος αποφασίζει η Συνέλευση σου 
Τ.Μ.Ε.Υ. μετά από αίτηση του επιβλέποντα και εισήγηση 
της τριμελούς επιτροπής που εισηγήθηκε την εκπόνηση 
της Δ.Δ. Στην αίτηση πρέπει να αναφέρονται οι λόγοι 
για τους οποίους αιτείται η αλλαγή του θέματος και να 
υπάρχει η παράλληλη συναίνεση του Υ.Δ. 

8γ. Ο τίτλος της Δ.Δ. μπορεί να αλλάξει μέχρι και πριν 
τη χορήγηση άδειας συγγραφής στον Υ.Δ., μετά από τη 
σύμφωνη γνώμη της τριμελούς επιτροπής, με αιτιολο¬ 
γημένη εισήγηση του επιβλέποντος στη Συνέλευση του 
Τ.Μ.Ε.Υ. Η αλλαγή τίτλου μπορεί να γίνει αποκλειστικά για 
να αντικατοπτρίζει καλύτερα το περιεχόμενο της Δ.Δ. και 
χωρίς ουσιαστική μεταβολή του θέματος της Δ.Δ. και 
απαιτείται έγκριση της Συνέλευσης του Τ.Μ.Ε.Υ. 

9. Αξιολόγηση Δ.Δ. και απονομή τίτλου. 

9α. Για την άδεια συγγραφής της Δ.Δ., απαιτείται έκ¬ 
θεση της τριμελούς συμβουλευτικής επιτροπής υπογε¬ 
γραμμένη από όλα τα μέλη. Η συμβουλευτική επιτροπή 
μπορεί να ζητήσει από τον Υ.Δ. δημόσια παρουσίαση των 

αποτελεσμάτων της έρευνας για να εγκρίνει την άδεια 
της συγγραφής. Η έκθεση αυτή μπορεί να συνυποβληθεί 
ταυτόχρονα με την τελευταία ετήσια έκθεση προόδου 
(την τελική έκθεση προόδου) του Υ.Δ. 

9β. Μετά την ολοκλήρωση της συγγραφής της Δ.Δ., 
η τριμελής συμβουλευτική επιτροπή δέχεται ή απορρί¬ 
πτει αίτηση του Υ.Δ. για τη δημόσια υποστήριξη και την 
αξιολόγησή της. 

9γ. Αν η τριμελής συμβουλευτική επιτροπή αποδεχθεί 
την αίτηση του Υ.Δ., συντάσσει αναλυτική εισηγητική 
έκθεση και την υποβάλλει στη Συνέλευση του Τ.Μ.Ε.Υ. 
ζητώντας τον ορισμό επταμελούς εξεταστικής επιτροπής 
για την κρίση της Δ.Δ. 

9δ. Στην επταμελή εξεταστική επιτροπή μετέχουν 
τα μέλη της τριμελούς συμβουλευτικής επιτροπής, 
εκτός από τα αφυπηρετήσαντα μέλη αυτής, τα οποία, 
με απόφαση της Συνέλευσης του Τ.Μ.Ε.Υ., αντικαθίστα¬ 
νται από ισάριθμα μέλη που πληρούν τα κριτήρια της 
παραγράφου 4β, καθώς και τέσσερα (4) επιπλέον μέλη, 
που πληρούν επίσης τα κριτήρια της παραγράφου 4β. 
Της επταμελούς εξεταστικής επιτροπής προεδρεύει ο 
επιβλέπων της Δ.Δ., ή ο αντικαταστάτης του. 

9ε. Η Δ.Δ. υποστηρίζεται δημόσια από τον Υ.Δ. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία των τεσσάρων (4) τουλάχιστον με¬ 
λών της εξεταστικής επιτροπής, ενώ τα λοιπά μέλη μπο¬ 
ρούν να συμμετέχουν και μέσω τηλεδιάσκεψης. Ο Υ.Δ. 
υποστηρίζει τη Δ.Δ. δημόσια ενώπιον της Επταμελούς 
Εξεταστικής Επιτροπής, η οποία κρίνει το επιστημονικό 
περιεχόμενο, το πρωτότυπο της Δ.Δ. καθώς και το αν 
αποτελεί συμβολή στην επιστήμη. Στη συνέχεια, η εξετα¬ 
στική επιτροπή συνεδριάζει χωρίς την παρουσία τρίτων, 
κρίνει την εργασία ως προς την ποιότητα, την πληρό¬ 
τητα, την πρωτότυπη σκέψη και τη συμβολή της στην 
επιστήμη και με βάση αυτά τα κριτήρια την εγκρίνει, με 
πλειοψηφία πέντε (5) τουλάχιστον από τα μέλη της. Με 
την ίδια πλειοψηφία αξιολογείται η εγκριθείσα Δ.Δ. με 
βάση την κλίμακα «ΑΡΙΣΤΑ», «ΑΙΑΝ ΚΑΛΩΣ», «ΚΑΛΩΣ». 
Τα αφυπηρετήσαντα μέλη της τριμελούς συμβουλευτι¬ 
κής επιτροπής που έχουν αντικατασταθεί δύνανται να 
παρίστανται κατά τη συνεδρίαση χωρίς δικαίωμα ψήφου. 
Κατόπιν ακολουθεί η πρόσκληση του Υ.Δ. από τον προε- 
δρεύοντα της εξεταστικής επιτροπής και η ανακοίνωση 
της απόφασης της επιτροπής. 

10. Μεταβατικές διατάξεις. 

10α. Όλες οι διαδικασίες που έχουν ήδη γίνει για τους 
υφιστάμενους Υ.Δ. του Τ.Μ.Ε.Υ. μέχρι την έναρξη ισχύος 
του παρόντος (π.χ. ορισμός θέματος και τριμελούς συμ¬ 
βουλευτικής επιτροπής, ορισμός ή/και ολοκλήρωση πα¬ 
ρακολούθησης κύκλου μαθημάτων, εκθέσεις προόδου, 
άδεια συγγραφής, ορισμός επταμελούς εξεταστικής) 
θεωρούνται ολοκληρωθείσες και οι όποιες διαδικασίες 
συνεχίζονται από εκείνο το σημείο. 

10β. Με ευθύνη του επιβλέποντος και της τριμελούς 
επιτροπής της παραγράφου 2α, σε διάστημα δύο μη¬ 
νών από την έναρξη του παρόντος κανονισμού, όλοι οι 
υφιστάμενοι Υ.Δ. του Τ.Μ.Ε.Υ. πρέπει να εναρμονίζονται 
απολύτως με τον παρόντα κανονισμό και διευθετούνται 
όλες οι εκκρεμότητές τους που μπορεί να απορρέουν 
από την εφαρμογή του. Μέχρι τότε, ακολουθείται και 


εφαρμόζεται ό,τι ίσχυε από την ημερομηνία που απέ¬ 
κτησαν την ιδιότητα του Υ.Δ. 

10γ. Η τριμελής επιτροπή Διδακτορικών Σπουδών με 
βάση το άρθρο 38 του ν. 4485 (ΦΕΚ 4-8-2017 αρ. Φύλλου 
114) που αναφέρεται στην παράγραφο 2α θα συσταθεί 
στην πρώτη Συνέλευση του Τ.Μ.Ε.Υ. που θα συγκληθεί 
μετά την έναρξη ισχύος του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθμ. 9812 _ (2) 

Έγκριση Κανονισμού Διδακτορικών Σπουδών 
του Τμήματος Φυσικής της Σχολής Θετικών Επι¬ 
στημών του Πανεπιστημίου Ιωαννίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

(Αριθμ. συνεδρίας 1043/2/15.02.2018, θέμα 9ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «ΜετονομασίαΤμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 

5- 6-13, τ.Α'). 

3. Τις διατάξεις των παρ. 1,2 και 3 του άρθρου 27 του 
ν.4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ,Α'). 

7. Τις διατάξεις του Ν.4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 

6- 9-2011, τ. Α’), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

9. Το απόσπασμα πρακτικών της Συνέλευσης του Τ ρή¬ 
ματος Φυσικής της Σχολής Θετικών Επιστημών (συν. 
αριθμ. 495/22-1-2018). 

10. Την απόφαση της Συγκλήτου του Πανεπιστημίου 
Ιωαννίνων (συν.αριθμ. 1043/2/15-2-2018). 

11. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος Φυσικής της Σχολής Θετικών Επιστημών 
του Πανεπιστημίου Ιωαννίνων ως ακολούθως: 

Τεύχος Β'832/09.03.2018 


ΠΑΝΕΠΙΣΤΗΜΙΟ ΙΩΑΝΝΙΝΩΝ 

ΤΜΗΜΑ ΦΥΣΙΚΗΣ 

ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ (Κ.Δ.Σ.) 

Άρθρο 1 

Γενικές Διατάξεις 

Το Τμήμα Φυσικής της Σχολής θετικών Επιστημών του 
Πανεπιστημίου Ιωαννίνων λειτουργεί από το ακαδημαϊ¬ 
κό έτος 2017-2018 πρόγραμμα Διδακτορικών Σπουδών 
σύμφωνα με τις διατάξεις του ν. 4485/2017 (ΦΕΚ114τ. Α') 
και τους κανονισμούς της απόφασης αυτής. 

Άρθρο 2 

Αντικείμενο - Σκοπός 

Αντικείμενο του προγράμματος Διδακτορικών Σπου¬ 
δών είναι η Επιστήμη της Φυσικήςτόσο στη Βασική έρευ¬ 
να όσο και σε Εφαρμοσμένες κατευθύνσεις. Σκοπός του 
προγράμματος είναι η κατάρτιση και η εκπαίδευση νέων 
επιστημόνων σύμφωνα με τα διεθνή πρότυπα ώστε να 
παράγουν τεκμηριωμένα πρωτότυπα ερευνητικά αποτε¬ 
λέσματα και να αποκτήσουν τη δυνατότητα ανεξάρτητης 
και αυτόνομης προαγωγής της επιστήμης. 

Άρθρο 3 

Διδακτορικοί Τίτλοι 

Το πρόγραμμα Διδακτορικών Σπουδών απονέμει δι¬ 
δακτορικό τίτλο με δυνατότητα εξειδίκευσης: (α) στη 
Φυσική, (β) στις Ατμοσφαιρικές Επιστήμες και Φυσική 
Περιβάλλοντος, και (γ) στις Ηλεκτρονικές Τεχνολογίες. 

Άρθρο 4 

Προκήρυξη εκδήλωσης ενδιαφέροντος 

για εκπόνηση διδακτορικής διατριβής 

Το Τμήμα Φυσικής της Σχολής Θετικών Επιστημών του 
Πανεπιστημίου Ιωαννίνων δύναται να προκηρύσσει θέ¬ 
σεις υποψηφίων διδακτόρων δύο φορές κάθε έτος και ει¬ 
δικότερα πριν την έναρξη του χειμερινού και του εαρινού 
εξαμήνου διδασκαλίας. Στην προκήρυξη αποτυπώνονται 
τα ερευνητικά πεδία στα οποία προσφέρεται η δυνατό¬ 
τητα εκπόνησης διδακτορικής διατριβής και τα μέλη ΔΕΠ 
τα οποία τα έχουν εισηγηθεί. Η προκήρυξη στην Ελληνι¬ 
κή και Αγγλική γλώσσα, αναρτάται υποχρεωτικώς στον 
δικτυακό τόπο του Τμήματος και του Πανεπιστημίου. 

Άρθρο 5 

Υποψήφιοι Διδάκτορες 

Δικαίωμα υποβολής αίτησης για εκπόνηση διδακτορι¬ 
κής διατριβής έχουν οι κάτοχοι Διπλώματος Μεταπτυχι¬ 
ακών Σπουδών (Δ.Μ.Σ.) στη Φυσική ή συναφούς με τη 
Φυσική αντικειμένου από Ιδρύματα της ημεδαπής ή ανα¬ 
γνωρισμένων (Δ.Ο.Α.ΤΑ.Π. (σύμφωνα με το ν. 3328/2005 
(Α' 80)) ως ισότιμα της αλλοδαπής. Ο υποψήφιος δύναται 
να υποβάλει σχετική αίτηση σε ημερομηνίες που θα κα¬ 
θορίζονται από τις αντίστοιχες προκηρύξεις του Τμήμα- 
τος.Τα απαιτούμενα δικαιολογητικά που θα συνοδεύουν 
την αίτηση και η επιλογή των υποψηφίων προβλέπονται 
στις διατάξειςτου άρθρου 38 του ν. 4485/2017 (ΦΕΚ 114 
τ.Α’). Σε ειδικές περιπτώσεις δύναται να γίνει δεκτός ως 
υποψήφιος διδάκτορας και μη κάτοχος Δ.Μ.Σ.. Οι περι¬ 


πτώσεις αυτές αφορούν μόνο μεταπτυχιακούς φοιτητές 
οι οποίοι είναι ενταγμένοι σε ένα από τα Προγράμματα 
Μεταπτυχιακών Σπουδών, έχουν ολοκληρώσει με επι¬ 
τυχία τον κύκλο μαθημάτων μέσα στον προβλεπόμενο 
χρόνο και η επίδοση τους είναι αρίστη. Η αίτηση υπο¬ 
ψηφιότητας αυτών υποβάλλεται κατά το ίδιο χρονικό 
διάστημα που ορίζεται στην τρέχουσα προκήρυξη του 
Τμήματος και δεν προσμετράται στο συνολικό αριθμό 
θέσεων της προκήρυξης. 

Ειδικότερα, η αίτηση του υποψηφίου πρέπει να συ¬ 
νοδεύεται από: 

• Αναλυτικό Βιογραφικό σημείωμα. 

• Πιστοποιητικό επαρκούς γνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της Αγγλικής. 

• Προσχέδιο Διδακτορικής Διατριβής. 

■ Δήλωση του υποψηφίου για τον προτεινόμενο ως 
Επιβλέποντα Καθηγητή της διδακτορικής διατριβής 

• Αντίγραφο του Δ.Μ.Σ. 

• Αναλυτική βαθμολογία (προπτυχιακών μαθημάτων). 

• Αναλυτική βαθμολογία (μεταπτυχιακών μαθημάτων, 
βαθμός Δ.Μ. Σ.). 

• Συστατικές Επιστολές (τουλάχιστον δύο). 

• Δήλωση του υποψηφίου με επιλογή του ερευνητικού 
πεδίου στο οποίο επιθυμεί να εκπονήσει τη διδακτορική 
διατριβή του. Η επιλογή αυτή μπορεί να είναι από τα 
ερευνητικά πεδία τα οποία περιγράφονται στην προκή¬ 
ρυξη. Στην περίπτωση που η επιλογή δεν εμπεριέχεται 
στα περιγραφόμενα στην προκήρυξη, οι υποψήφιοι υπο- 
χρεούνται στην κατάθεση αναλυτικής περιγραφής του 
αντικειμένου έρευνας (τουλάχιστον 500 λέξεις). 

• Και οτιδήποτε άλλο απαιτείται σύμφωνα με την προ¬ 
κήρυξη. 

Οι γλώσσες υποβολής του προτεινόμενου τίτλου και 
του προσχεδίου της διατριβής δύνανται να είναι η Ελλη¬ 
νική ή/και η Αγγλική γλώσσα. 

Η Επιτροπή Διδακτορικών Σπουδών, η οποία ορίζεται 
στο άρθρο 12 του παρόντος κανονισμού, κατόπιν συ¬ 
νεννόησης με τον επιβλέποντα καθηγητή ή την Τριμελή 
Συμβουλευτική Επιτροπή (εφόσον έχει ορισθεί) δύναται 
κατά περίπτωση και εφόσον κρίνει πως είναι αναγκαίο 
να εισηγηθεί την παρακολούθηση και επιτυχή εξέτα¬ 
ση μεταπτυχιακών μαθημάτων από τα Προγράμματα 
Μεταπτυχιακών Σπουδών του Τμήματος. Σε αυτή την 
περίπτωση ο υποψήφιος διδάκτορας οφείλει να περα¬ 
τώσει τα μαθήματα με επιτυχία πριν την σύσταση της 
επταμελούς εξεταστικής επιτροπής. 

Άρθρο 6 

Επιλογή υποψηφίων διδακτόρων 

Η επιλογή των υποψηφίων γίνεται στη βάση των επι¬ 
δόσεων αυτών στις προπτυχιακές και μεταπτυχιακές 
σπουδές, της συνέντευξης (η οποία δύναται να γίνεται 
και μέσω τηλεδιάσκεψης), των συστατικών επιστολών 
που καταθέτουν καθώς και των επιστημονικών εργασιών 
ή άλλου ερευνητικού έργου που έχουν εκπονήσει. 

Η απόφαση της Συνέλευσης του Τμήματος δημοσιεύ¬ 
εται στο δικτυακό τόπο του Τμήματος. 




Τεύχος Β' 832/09.03.2018 

Άρθρο 7 

Χρονική Διάρκεια 

Η χρονική διάρκεια για την απόκτηση του διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού της τριμελούς 
συμβουλευτικής επιτροπής. Ως μέγιστος χρόνος για την 
ολοκλήρωσης της διδακτορικής διατριβής ορίζονται τα 
έξι (6) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Σε 
ειδικές περιπτώσεις ο υποψήφιος διδάκτορας δύναται 
κατόπιν αιτήσεώςτου προς τη Συνέλευση του Τμήματος 
να ζητήσει χρονική παράταση έως και ένα (1) πλήρες 
ημερολογιακό έτος για την ολοκλήρωση της διδακτορι¬ 
κής του διατριβής. Στην αίτησή του ο υποψήφιος πρέπει 
να αναγράφει τους λόγους για τους οποίους ζητεί την 
παράταση.Την αίτηση του υποψηφίου πρέπει να συνο¬ 
δεύει έγγραφο της τριμελούς συμβουλευτικής επιτροπής 
με το οποίο να εισηγείται την αποδοχή ή την απόρρι¬ 
ψη του αιτήματος για χρονική παράταση. Η συνολική 
χρονική διάρκεια για την απόκτηση του διδακτορικού 
διπλώματος δεν δύναται να υπερβαίνει τα επτά (7) πλή¬ 
ρη ημερολογιακά έτη από την ημερομηνία ορισμού της 
τριμελούς συμβουλευτικής επιτροπής, χρόνος μετά τον 
οποίο ο υποψήφιος διδάκτορας διαγράφεται. 

Άρθρο 8 

Επίβλεψη Διδακτορικής Διατριβής 

Η διαδικασία ανάθεσης/επίβλεψης της διδακτορικής 
διατριβής ορίζεται στο άρθρο 39 του ν. 4485/2017 (ΦΕΚ 
114 τ.Α'). Ο μέγιστος αριθμός υποψηφίων διδακτόρων 
που επιτρέπεται να επιβλέπει ταυτόχρονα ένας επιβλέ- 
πων ορίζεται σε πέντε (5). Ο επιβλέπων της διδακτορι¬ 
κής διατριβής εισηγείται την Τριμελή Συμβουλευτική 
Επιτροπή την οποία ορίζει η Συνέλευση του Τμήματος. 
Ο επιβλέπων δύναται να αντικατασταθεί σύμφωνα με 
την παράγραφο 3 του άρθρου 39 του ν. 4485/2017 (ΦΕΚ 
114 τ.Α') όταν εκλείψει ή όταν απουσιάσει για χρονικό 
διάστημα μεγαλύτερο του ενός (1) ακαδημαϊκού έτους 
και αδυνατεί να τελέσει τα χρέη του επιβλέποντος. Δύ- 
ναται επίσης να αντικατασταθεί από την επίβλεψη της 
διδακτορικής διατριβής όταν με αίτησή του προς την 
Συνέλευση του Τμήματος παραιτηθεί. Σε αυτή την περί¬ 
πτωση αναγράφονται στην αίτησή του οι ακριβείς λόγοι 
της παραίτησης και ακολουθείται η διαδικασία της πα¬ 
ραγράφου 3 του άρθρου 39 του ν. 4485/2017 (ΦΕΚ 114 
τ.Α'). Στην περίπτωση που η επίβλεψη ανατεθεί σε ένα 
από τα δύο εναπομένοντα μέλη της τριμελούς το τρίτο 
μέλος ορίζεται από τη Συνέλευση μετά από πρόταση του 
νέου επιβλέποντος. 

Οριστικοποίηση-τροποποίηση του τίτλου της διδα¬ 
κτορικής διατριβής δύναται να γίνει με εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος πριν από τη συγγραφή της 
διδακτορικής διατριβής και τον ορισμό της Επταμελούς 
Εξεταστικής Επιτροπής. 

Άρθρο 9 

Υποχρεώσεις Υποψηφίου Διδάκτορα 

Κάθε υποψήφιος διδάκτορας υποχρεούται: 

α) Να ανανεώνει την εγγραφή του στην αρχή κάθε 
ακαδημαϊκού έτους με αίτησή του στη Γραμματεία του 


Τμήματος και συγκεκριμένα τον μήνα Οκτώβριο. Εάν ο 
υποψήφιος διδάκτορας δεν ανανεώσει την εγγραφή του 
για δύο συνεχόμενα ακαδημαϊκά έτη διαγράφεται από 
τα Μητρώα Διδακτόρων του Τμήματος. 

β) Να υποβάλει εγγράφως μία φορά κάθε έτος αναλυ¬ 
τικό υπόμνημα ενώπιον τηςΤριμελούς Συμβουλευτικής 
Επιτροπής σχετικά με την πρόοδο της διδακτορικής δι¬ 
ατριβής. Η Τριμελής Συμβουλευτική Επιτροπή, μετά τη 
λήψη του αναλυτικού υπομνήματος από τον υποψήφιο 
διδάκτορα, υποβάλει προς το Τμήμα την ετήσια έκθεση 
προόδου του υποψηφίου.Τόσοτο αναλυτικό υπόμνημα 
του υποψηφίου όσο και η ετήσια έκθεση προόδου της 
Τριμελούς Συμβουλευτικής Επιτροπής καταχωρούνται 
στον ατομικό φάκελο του υποψηφίου διδάκτορα. 

γ) Να παρουσιάζει προφορικά δημόσια την πρόοδό 
του υπό μορφή σεμιναρίου μία φορά κάθε έτος σε ημε¬ 
ρομηνία την οποία ορίζει η Γενική Συνέλευση του Τμήμα¬ 
τος και η οποία είναι κοινή για όλους τους υποψήφιους 
διδάκτορες του Τ μήματος. Υποχρέωση προφορικής δη¬ 
μόσιας παρουσίασης έχουν οι υποψήφιοι διδάκτορες για 
τους οποίους έχει παρέλθει ένα (1) έτος από τη σύσταση 
της Τριμελούς Συμβουλευτικής Επιτροπής. 

δ) να παρακολουθεί τα σεμινάρια τα οποία διοργα- 
νώνει το Τμήμα. 

ε) να προσφέρει επικουρικό διδακτικό έργο. 

Σε περίπτωση που ο υποψήφιος διδάκτορας δεν τη¬ 
ρεί τις παραπάνω υποχρεώσεις η Γενική Συνέλευση του 
Τμήματος, μετά από εισήγηση τηςΤριμελούς Συμβου¬ 
λευτικής Επιτροπής, έχει το δικαίωμα να τον ενημερώσει 
πρώτα εγγράφως και εφόσον ο υποψήφιος εξακολουθεί 
να αγνοεί τις υποχρεώσεις του, μετά από νέα εισήγηση 
τηςΤριμελούς Συμβουλευτικής Επιτροπής προς τη Γενι¬ 
κή Συνέλευση του Τμήματος, να τον διαγράψει από τα 
μητρώα υποψηφίων διδακτόρων του Τμήματος. 

Άρθρο 10 

Συγγραφή, υποστήριξη και αξιολόγηση 
της διδακτορικής διατριβής 

Ως προτεινόμενη γλώσσα εκπόνησης της διδακτορι¬ 
κής διατριβής, πέραν της Ελληνικής είναι και η Αγγλική. 
Στην τελευταία περίπτωση θα πρέπει να συντάσσεται 
και ευρεία περίληψη στην Ελληνική (τουλάχιστον 10 
σελίδων). 

Μετά την ολοκλήρωση της συγγραφής της διδακτο¬ 
ρικής διατριβής ο υποψήφιος διδάκτορας αιτείται στη 
Γενική Συνέλευση τουΤμήματοςτη δημόσια υποστήριξη 
και αξιολόγησή της.Την αίτηση πρέπει να συνοδεύει και 
έγγραφο της Τριμελούς Συμβουλευτικής Επιτροπής με το 
οποίο δέχεται ή απορρίπτει την αίτηση του υποψηφίου. 
Εάν η Τριμελής Συμβουλευτική Επιτροπή αποδεχθεί την 
αίτηση του υποψηφίου συντάσσει εισηγητική έκθεση 
και την υποβάλει στη Γενική Συνέλευση του Τμήματος 
ζητώντας τον ορισμό επταμελούς εξεταστικής επιτροπής 
για την κρίση της διδακτορικής διατριβής. 

Ο υποψήφιος, εντός δέκα (10) ημερών απάτην σύστα¬ 
ση της επταμελούς εξεταστικής επιτροπής, οφείλει να 
υποβάλλει τη διδακτορική του διατριβή στη Γραμματεία 
του Τμήματος σε οκτώ (8) αντίγραφα σε ηλεκτρονική 
μορφή συμπληρώνοντας σχετικό έντυπο το οποίο χο¬ 
ρηγείται από τη Γραμματεία. Τα επτά αντίγραφα απο- 

στέλλονται από τη Γραμματεία στα μέλη της επταμελούς 
εξεταστικής επιτροπής ενώ ένα παραμένει στη Γραμμα¬ 
τεία του Τ μήματος. 

Ο ορισμός της επταμελούς εξεταστικής επιτροπής γί¬ 
νεται όπως ορίζεται στο άρθρο 41 του ν. 4485/2017 (ΦΕΚ 
114 τ.Α'). Εντός προθεσμίας τριάντα (30) ημερών από 
την σύσταση της επταμελούς εξεταστικής επιτροπής ο 
επιβλέπων καθηγητής συγκαλεί με ειδική πρόσκληση, η 
οποία κοινοποιείται στη Γραμματεία του Τμήματος, την 
επταμελή εξεταστική επιτροπή. Σε περίπτωση κωλύμα¬ 
τος του επιβλέποντα καθηγητή ή άλλου λόγου, και μετά 
την παρέλευση της προθεσμίας των τριάντα (30) ημερών, 
ο Πρόεδρος του Τμήματος δύναται να συγκαλέσει την 
επταμελή εξεταστική επιτροπή. Η διδακτορική διατριβή 
υποστηρίζεται δημόσια από τον υποψήφιο διδάκτορα 
με τη διαδικασία που περιγράφεται στο άρθρο 41 του 
ν.4485/2017 (ΦΕΚ 114τ. Α'). Στο τέλος της διαδικασίας και 
εφ' όσον έχει εγκριθεί η διατριβή η επταμελής εξεταστι¬ 
κή επιτροπή συντάσσει ειδικό πρακτικό υπογεγραμμένο 
από όλα τα παρόντα μέλη της το οποίο και υποβάλλει 
στην Συνέλευση του Τμήματος προκειμένου να γίνει η 
αναγόρευση του διδάκτορα. 

Άρθρο 11 

Απονομή του διδακτορικού τίτλου 

Το πρακτικό της επταμελούς εξεταστικής επιτροπής 
ανακοινώνεται στη Γενική Συνέλευση του Τμήματος και 
εντός τριάντα (30) ημερών ακολουθεί η καθομολόγη¬ 
ση του διδάκτορα. Απαραίτητη προϋπόθεση για την 
καθομολόγηση είναι η εκτύπωση και βιβλιοδεσία του 
τελικού αντιτύπου της διατριβής και η κατάθεση του 
προβλεπόμενου αριθμού αντιτύπων στη Γραμματεία 
του Τμήματος. 

Στον υποψήφιο διδάκτορα απονέμεται ο διδακτορικός 
τίτλος στη Γενική Συνέλευση του Τμήματος παρουσία 
Πρυτάνεως ή Αντιπρυτάνεως. Η τελική μορφή του κει¬ 
μένου της διδακτορικής διατριβής (μετά από άδεια του 
διδάκτορα) αναρτάται σε ειδικό χώρο της ιστοσελίδας 
του Τμήματος. 

Άρθρο 12 

Επιτροπή Διδακτορικών Σπουδών 

Η Συνέλευση του Τμήματος μετά από εισήγηση του 
Προέδρου του Τμήματος ορίζει την Επιτροπή Διδακτορι¬ 
κών Σπουδών (Ε.Δ.Σ.) η οποία απαρτίζεται από πέντε (5) 
μέλη Δ,Ε.Π.τουΤμήματος με διετή θητεία. Η Συνέλευση 
του Τμήματος ορίζει ως Πρόεδρο της Ε.Δ.Σ. ένα από τα 
πέντε μέλη Δ.Ε.Π. που την απαρτίζουν. Αρμοδιότητες 
της Ε.Δ.Σ. είναι η παρακολούθηση και ο συντονισμός 
του προγράμματος Διδακτορικών Σπουδών του Τμή¬ 
ματος. Στις αρμοδιότητες της Ε.Δ.Σ. περιλαμβάνονται 
τα ακόλουθα: 

α) Παρακολουθεί και αξιολογεί την πορεία των διδα¬ 
κτορικών σπουδών. 

β) Εισηγείται τα ερευνητικά πεδία στα οποία προσφέ- 
ρεται η δυνατότητα εκπόνησης διδακτορικής διατριβής 
και τα οποία περιλαμβάνονται στις προκηρύξεις εκδήλω¬ 
σης ενδιαφέροντος του Τμήματος για νέους υποψήφιους 
διδάκτορες. 


γ) Κατηγοριοποιεί τις αιτήσεις των νέων υποψηφίων 
διδακτόρων και εισηγείται προς την Συνέλευση του Τμή¬ 
ματος μία τριμελή επιτροπή ανά κατηγορία αιτήσεων. 
Συγκεντρώνει τα αναλυτικά υπομνήματα των τριμελών 
επιτροπών για κάθε νέο υποψήφιο διδάκτορα και τα 
προωθεί στη Γενική Συνέλευση του Τμήματος. 

δ) Παρακολουθεί την πρόοδο των υποψηφίων διδα¬ 
κτόρων λαμβάνοντας υπ' όψη τόσο το ετήσιο αναλυτικό 
υπόμνημα του κάθε υποψηφίου όσο και την ετήσια έκθε¬ 
ση προόδου τηςΤριμελούς Συμβουλευτικής Επιτροπής 
του. Η Ε.Δ.Σ. δύναται να καλεί έναν υποψήφιο διδάκτο¬ 
ρα και να τον ενημερώνει για την πρόοδό του. Η Ε.Δ.Σ. 
δύναται να προτείνει στην Συνέλευση του Τ μήματος τη 
διαγραφή ενός υποψηφίου διδάκτορα εφ' όσον αυτός 
δεν εκπληρώνει τις υποχρεώσεις του όπως αυτές περι- 
γράφονται στο άρθρο 40 του ν.4485/2017 (ΦΕΚ 114 τ. Α') 
και στο άρθρο 9 του παρόντος κανονισμού. 

ε) Εισηγείται στη Γενική Συνέλευση του Τμήματος την 
κατανομή οικονομικών πόρων που προορίζονται για την 
ενίσχυση της έρευνας η οποία συνδέεται με τις διδακτο¬ 
ρικές σπουδές. 

ζ) Εισηγείται στη Γενική Συνέλευση του Τμήματος την 
κατανομή των επ' αμοιβή θέσεων μερικής απασχόλησης 
για υποψήφιους διδάκτορες που προσφέρονται από το 
Πανεπιστήμιο στο Τμήμα. 

η) Λειτουργεί ως δέκτης τυχών παραπόνων εκ μέρους 
των υποψηφίων διδακτόρων και εφ' όσον κρίνει σκόπιμο 
δύναται να εισηγηθεί στη Συνέλευση Τμήματος ακόμη 
και την αντικατάσταση του επιβλέποντος. Σε αυτή την 
περίπτωση η εισήγηση πρέπει να είναι πλήρως αιτιολο¬ 
γημένη και να συνοδεύεται από αντίστοιχη αίτηση του 
υποψηφίου διδάκτορα. 

θ) Οργανώνει τις κατ' έτος διαλέξεις των υποψήφιων 
διδακτόρων όπου παρουσιάζουν την πρόοδο της ερ¬ 
γασίας τους. 

ι) Συνεργάζεται με τις αντίστοιχες επιτροπές του Πα¬ 
νεπιστημίου σε θέματα που αφορούν στην αξιολόγηση 
των διδακτορικών σπουδών. 

Άρθρο 13 

Μεταβατικές Διατάξεις 

Οι υποψήφιοι Διδάκτορες που κατά τη δημοσίευση 
του παρόντος έχουν συμπληρώσει την ανώτατη χρονική 
διάρκεια σπουδών ή πρόκειται να τη συμπληρώσουν 
εντός του ακαδημαϊκού έτους 2017-2018 δύνανται μετά 
από (α) πλήρως αιτιολογημένη αίτησή τους, (β) εισή¬ 
γηση τηςΤριμελούς Συμβουλευτικής Επιτροπής και (γ) 
έγκριση της Συνέλευσης του Τμήματος να τους χορη¬ 
γηθεί παράταση έως 2 ετών για την ολοκλήρωση των 
σπουδών τους. 

Άρθρο 14 

Ισχύς του κανονισμού 

Ο παρών κανονισμός ισχύει για όλους τους υποψή¬ 
φιους διδάκτορες του Τμήματος ανεξαρτήτως από την 
ημερομηνία ένταξής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

